text: MC-Hár konsertir hanga ikki í trøunum, ofta ganga fleiri ár millum tær, og hóast vit spældu tvær konsertir í fjør, og báðar, um eg sjálvur skal siga tað, vóru super góðar, so var talan um smærri tiltøk við heldur fáum, tó eldhugaðum áskoðarum.
text: #000004
text: Tí eri eg eisini superglaður fyri, at vit nú hava fingið í lag eina ordiliga stóra MC-Hár konsert, við showi og heila gimmesjeisið. Wuhu!
text: #000005
text: Vit fara at lata fyrireikarnar um, at avdúka hvar og nær tað verður, men vit gleða okkum allir, serliga til at síggja júst teg í áskoðarafjøldini, tí vit elska veruliga teg, og at spæla fyri tær.
text: #000006
text: Útivið 80 ymiskir tónleikarar og sangarar hava verið í bólkinum hesi 21 árini, men síðan 2003 hevur manningin verið tann sama, og satt at siga, er tað stuttligari enn nakrantíð. Tá vit hittast í venjingarhølinum, dettur alt beinanvegin uppá pláss, og uttan at seta nakra aðra útgávu av bólkinum til síðis, so hava vit ongantíð verið betur. Vit sum eru við:
text: #000008
text: Leinkja til MC-Hár á Facebook
text: #000009